Številka: 6036-2/2023/19

Datum: 24. 2. 2023

Zadeva: Razpisna dokumentacija Javnega razpisa za sofinanciranje dejavnosti izobraževanja odraslih v letu 2023

|  |
| --- |
| 1. **Predmet in cilj javnega razpisa**
 |

Predmet javnega razpisa je sofinanciranje dejavnosti v izobraževanju odraslih v letu 2023. Cilj javnega razpisa je povečati vključenost odraslih v vseživljenjsko učenje, s posebnim poudarkom na nižje izobraženih in drugih ranljivih skupinah.

1. **Študijski krožki**

Sofinancira se izvedba splošnih in bralnih študijskih krožkov (v nadaljevanju: študijski krožki), koordiniranih s strani Andragoškega centra Slovenije (v nadaljevanju: ACS), izvedenih od 1. 10. 2022 do 30. 9. 2023.

Cilj javnega razpisa za študijske krožke je nadaljevanje izvajanja študijskih krožkov, ki jih koordinira ACS. S tem razpisom želimo ohraniti dostopnost učenja zlasti mlajše in srednje generacije odraslih s prostorsko razpršenostjo njihovih izvedb in vključevanjem manj vključenih v izobraževanje odraslih. Želimo tudi spodbuditi vpliv študijskih krožkov na lokalni razvoj s pomočjo sodelovalnega reševanja problemov in njihovo učno gibkost v prilagajanju pospešenim spremembam družbe in okolja.

1. **Dejavnost medgeneracijskega sodelovanja in učenja univerz za tretje življenjsko obdobje**

Sofinancira se izvedba dejavnosti medgeneracijskega sodelovanja in učenja univerz za tretje življenjsko obdobje, vključenih v mrežo Slovenska univerza za tretje življenjsko obdobje, izvedenih od 1. 10. 2022 do 30. 9. 2023.

Cilj javnega razpisa za dejavnost univerz za tretje življenjsko obdobje je nadaljevanje oziroma nadgrajevanje dejavnosti univerz za tretje življenjsko obdobje. S tem razpisom želimo ohraniti prostorsko razpršenost ponudbe, ohraniti oziroma povečati vključenost nižje izobraženih in drugih ranljivih skupin in spodbuditi aktivno sodelovanje v lokalnem okolju, predvsem na področju medgeneracijskega sodelovanja in učenja.

1. **Parada učenja – dan učečih se skupnosti (v nadaljevanju Parada učenja)**

Sofinancira se izvedba dejavnosti Parada učenja, celodnevnega dogodka na javnem mestu.

Cilj javnega razpisa za dejavnost Parada učenja, ki je bila razvita v okviru projekta Uresničevanje prenovljenega Evropskega programa za učenje odraslih, je ohraniti lokalno naravnanost, zgoščenost predstavitev priložnosti za učenje in sodelovanje vseh generacij.

1. **Koordinacija podizvajalcev in prireditev v Tednih vseživljenjskega učenja 2023 (v nadaljevanju koordinacija TVU 2023)**

Sofinancira se koordinacija TVU 2023, ki bo izvedena v skladu s terminskim načrtom TVU.

Cilj javnega razpisa za koordinacijo TVU 2023 je nadaljevanje dejavnosti mreže koordinatorjev TVU.

1. **Nacionalno pomembne naloge v izobraževanju odraslih**

Sofinancira se izvedba naslednjih nalog, izvedenih od 1. 1. 2023 do 15. 11. 2023:

* organizacija strokovnih dogodkov oziroma srečanj,
* mednarodno sodelovanje, ki prispeva k izpopolnjevanju znanja oziroma izmenjavi dobrih praks na področju neformalnega izobraževanja odraslih in dejavnosti v izobraževanju odraslih,
* strokovno usposabljanje organizatorjev izobraževanja odraslih in izobraževalcev v neformalnih izobraževalnih programih za odrasle,
* novi programi na področju splošnega izobraževanja odraslih.

Cilj tega javnega razpisa za področje nacionalno pomembnih nalog v izobraževanju odraslih je prispevati k uresničevanju ciljev Resolucije o nacionalnem programu izobraževanja odraslih v Republiki Sloveniji za obdobje 2022–2030 (ReNPIO22–30) in pospeševati razvoj izobraževanja odraslih.

|  |
| --- |
| 1. **Okvirna višina razpoložljivih sredstev**
 |

Okvirna višina razpoložljivih sredstev je 750.000,00 EUR. Končno število sofinanciranih dejavnosti je odvisno od števila prijaviteljev, ki bodo izpolnjevali pogoje, opredeljene v tem javnem razpisu, in od prijavljenih dejavnosti, ki bodo dosegli ustrezno število točk.

Sredstva so zagotovljena v Proračunu Republike Slovenije za leto 2023 znotraj ukrepa 3311-11-0012 Izvajanje dejavnosti izobraževanja odraslih na proračunski postavki 722910 **–** Dejavnost izobraževanja odraslih, konto 4102 – Subvencije privatnim podjetjem in zasebnikom, konto 4120 – Tekoči transferi nepridobitnim organizacijam in ustanovam, konto 4133 **–** Tekoči transferi v javne zavode in konto 4135 – Tekoča plačila drugim izvajalcem javnih služb, ki niso posredni PU.

V primeru, ko znotraj posameznih sklopov, navedenih spodaj, razpoložljiva sredstva ne bodo porabljena, lahko komisija ustrezno zviša predvideni znesek za posamezno dejavnost oziroma preostanek sredstev po lastni presoji razmesti v druge sklope.

1. **Študijski krožki**

Razpoložljivih sredstev za študijske krožke je okvirno 300.000,00 EUR. Izbranih in sofinanciranih bo okvirno 157 najbolje ocenjenih študijskih krožkov. Za posamezen študijski krožek je namenjenih okvirno 1.900,00 EUR.

Ocenjeni študijski krožki bodo glede na prijavitelja razvrščeni v dve kategoriji: I. – javne inštitucije, II. – ostali, npr. društva, zasebne organizacije ipd. Za I. kategorijo je na voljo 40 % sredstev, za II. kategorijo pa 60 %.

V primeru, ko znotraj ene kategorije razpoložljiva sredstva ne bodo porabljena, lahko komisija ustrezno zviša predvidena sredstva v drugi kategoriji.

1. **Dejavnost medgeneracijskega sodelovanja in učenja univerz za tretje življenjsko obdobje**

Razpoložljivih sredstev za dejavnost medgeneracijskega sodelovanja in učenja univerz za tretje življenjsko obdobje je okvirno 165.000,00 EUR. Izbranih in sofinanciranih bo okvirno 55 najbolje ocenjenih dejavnosti univerz za tretje življenjsko obdobje. Za dejavnost posamezne univerze za tretje življenjsko obdobje je namenjenih okvirno 3.000,00 EUR.

1. **Parada učenja**

Razpoložljivih sredstev za dejavnost Parada učenja je okvirno 60.000,00 EUR. Izbranih in sofinanciranih bo okvirno 15 najbolje ocenjenih izvajalcev dejavnosti Parada učenja. Za posamezno Parado učenja je namenjenih okvirno 4.000,00 EUR.

1. **Koordinacija TVU 2023**

Razpoložljivih sredstev za koordinacijo TVU 2023 je okvirno 137.000 EUR. Končno število izbranih in sofinanciranih koordinatorjev TVU 2023 je odvisno od števila prijaviteljev, ki bodo izpolnjevali pogoje, opredeljene v tem javnem razpisu, in dosegli ustrezno število točk ter razmestitve v dva tarifna razreda. Za 1. tarifni razred je namenjenih okvirno 3.000 EUR, za 2. tarifni razred je namenjenih okvirno 4.000 EUR.

Izbrani prijavitelji bodo razvrščeni v dva tarifna razreda glede na število podizvajalcev, ki jih bodo koordinirali in skupno število prireditev. Predvideno skupno število prireditev je lahko v višjem tarifnem razredu, vendar je za razvrstitev odločilno število koordiniranih podizvajalcev, od katerih mora vsak organizirati vsaj po en dogodek TVU.

|  |  |  |
| --- | --- | --- |
| Tarifni razred | Število koordiniranih podizvajalcev | Skupno število prireditev |
| 1. razred | od 25 do 44 | od 25 do 44 |
| 2. razred | 45 ali več | 45 ali več |

1. **Nacionalno pomembne naloge v izobraževanju odraslih**

Razpoložljivih sredstev za nacionalno pomembne naloge v izobraževanju odraslih je okvirno 88.000,00 EUR. Končno število sofinanciranih nalog je odvisno od števila prijaviteljev, ki bodo izpolnjevali pogoje, opredeljene v tem javnem razpisu, in za prijavljene naloge dosegli ustrezno število točk.

Izbrane in sofinancirane bodo najbolje ocenjene naloge, in sicer okvirno naslednje število:

* 4 strokovni dogodki oziroma srečanja,
* 4 aktivnosti mednarodnega sodelovanja,
* 4 strokovna usposabljanja organizatorjev izobraževanja odraslih in izobraževalcev v neformalnih izobraževalnih programih za odrasle,
* 4 novi programi na področju splošnega izobraževanja odraslih.

Za organizacijo strokovnih dogodkov oziroma srečanj je namenjenih okvirno po 5.000,00 EUR.

Za aktivnosti mednarodnega sodelovanja je namenjenih okvirno po 10.000,00 EUR.

Za strokovna usposabljanja organizatorjev izobraževanja odraslih in izobraževalcev v neformalnih izobraževalnih programih za odrasle je namenjenih okvirno po 4.000,00 EUR.

Za nove programe na področju splošnega izobraževanja odraslih je namenjenih okvirno po 3.000,00 EUR.

|  |
| --- |
| 1. **Pogoji za kandidiranje na javnem razpisu**
 |

Za prijavitelje je pomembno, da izpolnjujejo pogoje, ki so določeni s tem javnim razpisom.

1. **Študijski krožki**

Na javni razpis se lahko prijavijo organizacije, ki so registrirane za izvajanje dejavnosti izobraževanja odraslih[[1]](#footnote-1) ali imajo to opredeljeno v svojem ustanovitvenem aktu. Prijavitelji, ki tega pogoja ne bodo izpolnjevali, bodo izločeni iz nadaljnjega postopka izbora. Poleg tega morajo imeti mentorja študijskega krožka, ki ima potrdilo o usposobljenosti za vodjo ali mentorja študijskega krožka po programu ACS. Študijski krožki, ki tega pogoja ne bodo izpolnjevali, bodo izločeni iz nadaljnjega postopka izbora.

Prijavitelj mora v vlogi oddati:

* dokazilo o registraciji za izvajanje dejavnosti izobraževanja odraslih oziroma akt o ustanovitvi in
* obrazec »Prijava študijskega krožka« za vsak študijski krožek posebej.

Prijavitelji bodo za študijske krožke razvrščeni v dve kategoriji: I. – javne inštitucije, II. – ostali, npr. društva, zasebne organizacije ipd. Ne glede na kategorijo lahko prijavitelji prijavijo največ 2 študijska krožka, upošteva se tudi morebitne ponovitve študijskih krožkov z novimi skupinami udeležencev.

Posamezen študijski krožek mora trajati najmanj 25 ur.

1. **Dejavnost medgeneracijskega sodelovanja in učenja univerz za tretje življenjsko obdobje**

Na javni razpis se lahko prijavijo organizacije, ki so registrirane za izvajanje dejavnosti izobraževanja odraslih[[2]](#footnote-2) ali imajo to opredeljeno v svojem ustanovitvenem aktu. Poleg tega morajo biti včlanjene v mrežo Slovenska univerza za tretje življenjsko obdobje. Prijavitelji, ki teh dveh pogojev ne bodo izpolnjevali, bodo izločeni iz nadaljnjega postopka izbora.

Prijavitelj mora v vlogi oddati:

* dokazilo o registraciji za izvajanje dejavnosti izobraževanja odraslih oziroma akt o ustanovitvi,
* obrazec »Prijava dejavnosti medgeneracijskega sodelovanja in učenja univerz za tretje življenjsko obdobje«,
* dokazilo o vključenosti v mrežo Slovenska univerza za tretje življenjsko obdobje.

Prijavitelji lahko prijavijo eno dejavnost, ki mora obsegati najmanj 40 ur.

1. **Parada učenja**

Na javni razpis se lahko prijavijo organizacije, ki so registrirane za izvajanje dejavnosti izobraževanja odraslih[[3]](#footnote-3) ali imajo to opredeljeno v svojem ustanovitvenem aktu, so seznanjene z zasnovo Parade učenja, se prijavijo kot koordinator TVU 2023 in imajo izkušnje s koordinacijo TVU iz preteklosti, so finančno zmožne izpeljati Parado učenja in imajo podporo lokalne skupnosti za njeno izpeljavo. Prijavitelji, ki teh pogojev ne bodo izpolnjevali, bodo izločeni iz nadaljnjega postopka izbora.

Prijavitelj mora v vlogi oddati:

* dokazilo o registraciji za izvajanje dejavnosti izobraževanja odraslih oziroma akt o ustanovitvi,
* obrazec »Načrt Parade učenja«,
* izjavo o finančni zmogljivosti izvedbe Parada učenja in o podpori lokalne skupnosti za izpeljavo Parade učenja.

Prijavitelji lahko prijavijo en načrt dejavnosti, ki mora obsegati najmanj 53 ur.

1. **Koordinacija TVU 2023**

Na javni razpis se lahko prijavijo organizacije, ki so registrirane za izvajanje dejavnosti izobraževanja odraslih[[4]](#footnote-4) ali imajo to opredeljeno v svojem ustanovitvenem aktu. Prijavitelji, ki tega pogoja ne bodo izpolnjevali, bodo izločeni iz nadaljnjega postopka izbora.

Prijavitelj mora v vlogi oddati:

* dokazilo o registraciji za izvajanje dejavnosti izobraževanja odraslih oziroma akt o ustanovitvi,
* obrazec »Načrt dejavnosti koordinacije TVU 2023«.

Prijavitelji lahko prijavijo en načrt dejavnosti. V 1. tarifnem razredu mora dejavnost obsegati najmanj 40 ur, v 2. tarifnem razredu pa 53 ur.

1. **Nacionalno pomembne naloge v izobraževanju odraslih**

Na javni razpis se lahko prijavijo skupnosti javnih organizacij za izobraževanje odraslih, združenja pravnih oseb zasebnega prava s področja izobraževanja odraslih, organizacije, ki so v javnem interesu na področju izobraževanja odraslih oziroma zveze teh organizacij. Glavni namen delovanja vseh naštetih subjektov mora biti strokovno delo na področju izobraževanja odraslih na nacionalni ravni. Prijavitelji, ki teh pogojev ne bodo izpolnjevali, bodo izločeni iz nadaljnjega postopka izbora.

Kot skupnosti javnih organizacij, navedene v prejšnjem odstavku, se štejejo skupnosti, ustanovljene po Zakonu o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP). Kot združenja pravnih oseb zasebnega prava, navedene v prejšnjem odstavku, se štejejo združenja, ustanovljena po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C in 18/21). Kot organizacije, ki so v javnem interesu na področju izobraževanja odraslih, navedene v prejšnjem odstavku, se štejejo društva, ki imajo status društva v javnem interesu na področju vzgoje in izobraževanja.

Prijavitelj mora v vlogi oddati:

* kopijo temeljnega akta, iz katerega je jasno razvidno, da je njegov glavni namen delovanja strokovno delo na področju izobraževanja odraslih na nacionalni ravni,
* obrazec »Prijava nacionalno pomembne naloge v izobraževanju odraslih« za vsako nalogo posebej.

Prijavitelji lahko na vsako vsebinsko področje prijavijo po eno nalogo.

Dejavnost za organizacijo strokovnih dogodkov oziroma srečanj mora obsegati najmanj 65 ur.

Dejavnost za aktivnosti mednarodnega sodelovanja mora obsegati najmanj 130 ur.

Dejavnost za strokovna usposabljanja organizatorjev izobraževanja odraslih in izobraževalcev v neformalnih izobraževalnih programih mora obsegati najmanj 53 ur.

Dejavnost priprave novih programov na področju splošnega izobraževanja odraslih mora obsegati najmanj 40 ur.

V primeru izbora naloge strokovni dogodek oziroma srečanje bo moral prijavitelj dokončno vsebino in program uskladiti z Ministrstvom za vzgojo in izobraževanje.

|  |
| --- |
| 1. **Merila za izbor dejavnosti na javnem razpisu**
 |

1. **Študijski krožki**

Posamezne študijske krožke se točkuje in razvršča po naslednjih merilih:

1. **Kakovost ponudbe študijskih krožkov:**

**1 točka** – prijavitelj izvaja študijske krožke manj kot tri leta ALI neprekinjeno vsaj 8 let,

**0 točk** – nič od zgoraj naštetega.

1. **Povprečno trajanje študijskega krožka glede na vse doslej izvedene študijske krožke[[5]](#footnote-5) (točke se ne seštevajo):**

**2 točki** – več kot 40 ur,

**1 točka** – od 33 do 40 ur,

**0 točk** – manj kot 33 ur.

1. **Vsebinsko področje (točke se ne seštevajo):**

**5 točk** – narava[[6]](#footnote-6),

**3 točke** – kulturna dediščina[[7]](#footnote-7),

**0 točk** – ostalo[[8]](#footnote-8).

1. **Posebne spodbude vključevanju izbranih ciljnih skupin (točke se seštevajo):**

**2 točki** – študijski krožek vključuje najmanj 4 moške,

**2 točki** – študijski krožek vključuje najmanj 4 mlajše od 35 let,

**0 točk** – nič od zgoraj naštetega.

Znotraj razpoložljivih sredstev bodo izbrani in sofinancirani študijski krožki, ki bodo dosegli najvišje število točk. Do sofinanciranja ne bodo upravičeni študijski krožki, ki ne bodo dosegli vsaj 4 točk.

Ne glede na določila prejšnjega odstavka se v izbor in sofinanciranje ne morejo uvrstiti študijski krožki tistih prijaviteljev, ki do dne objave tega javnega razpisa niso izpolnili obveznosti po pogodbi št. C3330-22-405002 o sofinanciranju programov in dejavnosti izobraževanja odraslih v letu 2022.

Če bosta/bodo na zadnjem mestu, ki vodi v izbor in sofinanciranje znotraj posamezne kategorije, dva ali več študijskih krožkov z enakim številom točk, bo študijski krožek izbran z žrebom.

1. **Dejavnost medgeneracijskega sodelovanja in učenja univerz za tretje življenjsko obdobje**

Dejavnosti medgeneracijskega sodelovanja in učenja univerz za tretje življenjsko obdobje se točkuje in razvršča po naslednjih merilih.

1. **Število aktivnih članov (točke se ne seštevajo):**

**1 točka** – do vključno 100 aktivnih članov,

**3 točke** – do vključno 250 aktivnih članov,

**5 točk** – nad 250 aktivnih članov.

1. **Leta delovanja (točke se ne seštevajo):**

**1 točka** – delovanje do enega leta,

**3 točke** – delovanje do vključno treh let,

**5 točk** – delovanje dlje od treh let.

1. **Dejavnost medgeneracijskega sodelovanja in učenja (točke se ne seštevajo):**

**0 točk** – dejavnost ni opisana ali je opisana neustrezno,

**3 točke** – dejavnost je opisana delno ustrezno,

**5 točk** – dejavnost je opisana celovito in podrobno.

Znotraj razpoložljivih sredstev bodo izbrane in sofinancirane dejavnosti, ki bodo dosegle najvišje število točk. Do sofinanciranja ne bodo upravičene dejavnosti, ki ne bodo dosegle vsaj 5 točk.

Ne glede na določila prejšnjega odstavka se v izbor in sofinanciranje ne morejo uvrstiti dejavnosti tistih prijaviteljev, ki do dne objave tega javnega razpisa niso izpolnili obveznosti po pogodbi št. C3330-22-405002 o sofinanciranju programov in dejavnosti izobraževanja odraslih v letu 2022.

Če bosta/bodo na zadnjem mestu, ki vodi v izbor in sofinanciranje, dve ali več dejavnosti z enakim številom točk, bo izbrana dejavnost, ki bo dosegla višje število točk pri merilu št. 2. Če bo po tem kriteriju še vedno več dejavnosti z enakim številom točk, bo dejavnost izbrana z žrebom.

1. **Parada učenja**

Dejavnost Parada učenja se točkuje in razvršča po naslednjih merilih:

1. **Raznolikost ter medsebojna povezanost temeljnih dejavnosti Parade učenja (točke se ne seštevajo):**

**od 1 do 5 točk** (naštejte in na kratko predstavite temeljne dejavnosti Parade učenja; ocenjuje se izvirnost predstavitev na stojnicah ter odrskih nastopov, povezanost vsebin v celovito zgodbo Parade učenja, vezano na eno ali več skupnih tem TVU ali na lokalno 'rdečo nit' Parade učenja; raznolikost sodelujočih partnerjev, lokalna naravnanost, medgeneracijska in medkulturna naravnanost ipd.)

1. **Zagotavljanje vsebin za raznolike ciljne skupine (točke se ne seštevajo):**

**od 1 do 3 točke** (naštejte in na kratko predstavite vsebine za raznolike ciljne skupine; ocenjuje se izvirnost vsebinskega načrta za nagovarjanje raznolikih ciljnih skupin in spodbujanje za večjo vključitev v učenje in izobraževanje)

1. **Vključevanje učečih se (ambasadorjev učenja, dobitnikov priznanja ACS in drugih učečih se iz lokalnega okolja) (točke se ne seštevajo):**

**0 točk** – ni vključevanja učečih se

**1 točka** – vključenost učečih se

1. **Delež organizacij za izobraževanje odraslih in medgeneracijsko sodelovanje med vsemi sodelujočimi (točke se ne seštevajo):**

**0 točk** –do vključno 50 %

**1 točka** –več kot 50 %

1. **Spremljevalne dejavnosti (točke se ne seštevajo):**

**od 1 do 3 točke** (naštejte in na kratko predstavite spremljevalne dejavnosti; ocenjuje se izvirnost vsebin spremljevalnih dejavnosti in morebitna povezujoča tema – spremljevalne dejavnosti so del vsebinskega načrta, izvajajo se časovno ali krajevno ločeno od osrednjega dogodka, vendar so z njim tesno povezane, npr. natečaji, razstave, predavanja, predstavitve, promocijski nastopi ipd.)

1. **Raznolikost medijske in vizualne promocije Parade učenja (točke se ne seštevajo):**

**od 1 do 6 točk** (navedite spletne strani, na katerih boste pravočasno in prodorno predstavili Parado učenja; navedite družbena omrežja, na katerih imate profile, in dopišite načrtovano število objav o Paradi učenja na dan ali teden; naštejte nacionalne, regionalne in lokalne medije, s katerimi boste sodelovali z namenom promocije TVU in Parade učenja, ter navedite število načrtovanih objav; navedite lastna promocijska gradiva za promocijo Parade učenja: videogradiva, jumbo plakati, transparenti, maskote, razstave, tiskana gradiva ipd.).

Znotraj razpoložljivih sredstev bodo izbrane in sofinancirane dejavnosti, ki bodo dosegle najvišje število točk. Do sofinanciranja ne bodo upravičene dejavnosti, ki ne bodo dosegle vsaj 10 točk.

Ne glede na določila prejšnjega odstavka se v izbor in sofinanciranje ne more uvrstiti dejavnost tistih prijaviteljev, ki do dne objave tega javnega razpisa niso izpolnili obveznosti po pogodbi št. C3330-22-405002 o sofinanciranju programov in dejavnosti izobraževanja odraslih v letu 2022.

Če bosta/bodo na zadnjem mestu, ki vodi v izbor in sofinanciranje, dve ali več dejavnosti z enakim številom točk, bo izbrana dejavnost, ki bo dosegla višje število točk pri merilu št. 6. Če bo po tem kriteriju še vedno več dejavnosti z enakim številom točk, bo izbrana dejavnost, ki bo dosegla višje število točk pri merilu 5. Če bo po tem kriteriju še vedno več dejavnosti z enakim številom točk, bo dejavnost izbrana z žrebom.

1. **Koordinacija TVU 2023**

Dejavnost koordinacije TVU 2023 se točkuje in razvršča po naslednjih merilih:

1. **Informiranje in prijava koordiniranih podizvajalcev TVU ter usmerjanje in usklajevanje njihovih dejavnosti in vsebin prireditev (točke se ne seštevajo):**

**od 1 do 5 točk** (na kratko predstavite informiranje, usmerjanje in usklajevanje dejavnosti in vsebin prireditev koordiniranih podizvajalcev; ocenjuje se kakovost usmerjanja in usklajevanja dejavnosti in vsebin prireditev, ki naj odražajo pomen in pojavne oblike vseživljenjskega učenja)

1. **Raznolikost medijske in vizualne promocije TVU 2023 (točke se ne seštevajo):**

**od 1 do 6 točk** (navedite spletne strani, na katerih boste pravočasno in prodorno predstavili TVU 2023; navedite družbena omrežja, na katerih imate profile, in dopišite načrtovano število objav o TVU na dan ali teden; naštejte nacionalne, regionalne in lokalne medije, s katerimi boste sodelovali z namenom promocije TVU, ter navedite število načrtovanih objav; navedite lastna promocijska gradiva za promocijo TVU: npr. videogradiva, jumbo plakati, transparenti, maskote, razstave, tiskana gradiva ipd.).

1. **Organizacija in izpeljava skupnih dejavnosti s podizvajalci TVU 2023 (točke se ne seštevajo):**

**0 točk** – brez skupnih dejavnosti

**1 točka** – uvodno ali zaključno srečanje s podizvajalci TVU

**2 točki** – uvodno in zaključno srečanje ali druge skupne dejavnosti s podizvajalci (npr. sodelovanje v skupnih akcijah TVU, tematski dnevi, razstava TVU, nagradni natečaji, igre, skupni dogodki z vključevanjem učečih se, znanih osebnosti, dobitnikov priznanj ACS ipd.)

1. **Dodana vrednost dejavnosti koordinacije TVU 2023 (točke se ne seštevajo):**

**od 1 do 5 točk** (na kratko predstavite ključne prispevke/učinke, ki jih bo s koordinacijo TVU pridobilo vaše lokalno in širše okolje; ocenjuje se izvirnost dejavnosti koordinacije TVU 2023, npr. tematska obarvanost, povezanost vsebin v celovito zgodbo, vezano na eno ali več skupnih tem TVU ali na lokalno 'rdečo nit' TVU).

Znotraj razpoložljivih sredstev bodo izbrane in sofinancirane dejavnosti, ki bodo dosegle najvišje število točk. Do sofinanciranja ne bodo upravičene dejavnosti, ki ne bodo dosegle vsaj 9 točk.

Ne glede na določila prejšnjega odstavka se v izbor in sofinanciranje ne more uvrstiti dejavnost tistih prijaviteljev, ki do dne objave tega javnega razpisa niso izpolnili obveznosti po pogodbi št. C3330-22-405002 o sofinanciranju programov in dejavnosti izobraževanja odraslih v letu 2022.

Če bosta/bodo na zadnjem mestu, ki vodi v izbor in sofinanciranje, dve ali več dejavnosti z enakim številom točk, bo izbrana dejavnost, ki bo dosegla višje število točk pri merilu št. 2. Če bo po tem kriteriju še vedno več dejavnosti z enakim številom točk, bo izbrana dejavnost, ki bo dosegla višje število točk pri merilu 4. Če bo po tem kriteriju še vedno več dejavnosti z enakim številom točk, bo dejavnost izbrana z žrebom.

1. **Nacionalno pomembne naloge v izobraževanju odraslih**

Nacionalno pomembne naloge v izobraževanju odraslih se točkujejo in razvrščajo po naslednjih merilih:

1. **Naloga ima celovito in podrobno razdelane vse zahtevane elemente (točke se ne seštevajo):**

**0 točk** – ne

**3 točke** – delno ustrezno

**5 točk** – ustrezno

1. **Prijavitelj izkazuje zadostne in z jasno strukturo predstavljene izkušnje in reference za prijavljeno nalogo (točke se ne seštevajo):**

**0 točk** – ne

**3 točke** – da

1. **Naloga je ustrezno finančno ovrednotena (točke se ne seštevajo):**

**0 točk** – ne

**3 točke** – delno ustrezno

**5 točk** – ustrezno

1. **Naloga izkazuje konkretni kvantitativni in kvalitativni prispevek k uresničevanju ciljev Resolucije o nacionalnem programu izobraževanja odraslih v Republiki Sloveniji za obdobje 2022–2030 (ReNPIO22–30) (točke se ne seštevajo):**

**0 točk** – ne

**3 točke** – delno

**6 točk** –v celoti

1. **Prijavitelj izkazuje sodelovanje z različnimi deležniki (točke se ne seštevajo):**

**0 točk** – ne

**1 točka** – da

1. **Prijavitelj pri načrtovani nalogi izkazuje izvirnost in nove pristope pri doseganju ciljev te naloge (točke se ne seštevajo):**

**0 točk** – ne

**1 točka** – da

Znotraj razpoložljivih sredstev bodo izbrane in sofinancirane naloge, ki bodo dosegle najvišje število točk. Do sofinanciranja ne bodo upravičene naloge, ki ne bodo dosegle vsaj 10 točk.

Ne glede na določila prejšnjega odstavka se v izbor in sofinanciranje ne morejo uvrstiti naloge tistih prijaviteljev, ki do dne objave tega javnega razpisa niso izpolnili obveznosti po pogodbi št. C3330-22-405002 o sofinanciranju programov in dejavnosti izobraževanja odraslih v letu 2022.

Če bosta/bodo na zadnjem mestu, ki vodi v izbor in sofinanciranje, dve ali več nalog z enakim številom točk, bo izbrana naloga, ki bo dosegla višje skupno število točk pri merilih št. 1 in 4. Če bo po tem kriteriju še vedno več nalog z enakim številom točk, bo naloga izbrana z žrebom.

V primeru, da bo o izbiri odločal žreb, komisijo, ki nadzira žrebanje, in osebo, ki vodi žrebanje, imenuje predsednik komisije izmed članov komisije. Žrebanje se opravi v prostorih Ministrstva za vzgojo in izobraževanje. Evidenčne številke vlog se izpiše na prepognjene listke, ki se jih zapre v škatlo. Oseba, ki vodi žrebanje, vleče listke iz škatle in javno pove izžrebano evidenčno številko vloge ter izžrebani listek takoj odda komisiji. O žrebanju se napravi zapisnik, podpišejo ga člani komisije, ki nadzirajo žrebanje, in oseba, ki je vodila žrebanje.

|  |
| --- |
| 1. **Navodila za izpolnjevanje obrazcev in navodila v zvezi s poročanjem ter oddajo računa**
 |

**Obrazec 1 – Splošni prijavni obrazec**

Izpolnite vsi prijavitelji, ne glede na to, na kateri sklop javnega razpisa se prijavljate. Obrazec izpolnite samo enkrat, četudi se prijavljate na več sklopov.

**Obrazec 2 – Prijava študijskega krožka**

Izpolnite prijavitelji, ki prijavljate študijske krožke. Če prijavljate več študijskih krožkov, za vsakega izpolnite svoj obrazec. Izpolnite vsa predvidena polja v obrazcu, ki jih po potrebi lahko razširite. Priložite ustrezne priloge, če so za prijavo pomembne.

**Obrazec 3 – Prijava dejavnosti medgeneracijskega sodelovanja in učenja univerz za tretje življenjsko obdobje**

Izpolnite prijavitelji, ki prijavljate dejavnost medgeneracijskega sodelovanja in učenja univerz za tretje življenjsko obdobje. Obrazec izpolnite samo enkrat. Izpolnite vsa predvidena polja v obrazcu, ki jih po potrebi lahko razširite.

**Obrazec 4 – Načrt Parade učenja**

Izpolnite prijavitelji, ki prijavljate dejavnost Parada učenja. Obrazec izpolnite samo enkrat. Izpolnite vsa predvidena polja v obrazcu, ki jih po potrebi lahko razširite.

**Obrazec 5 – Načrt dejavnosti koordinacije TVU 2023**

Izpolnite prijavitelji, ki prijavljate dejavnost koordinacija TVU 2023. Obrazec izpolnite samo enkrat. Izpolnite vsa predvidena polja v obrazcu, ki jih po potrebi lahko razširite.

**Obrazec 6 – Prijava nacionalno pomembne naloge v izobraževanju odraslih**

Izpolnite prijavitelji, ki prijavljate nacionalno pomembne naloge v izobraževanju odraslih. Če prijavljate več nalog, za vsako izpolnite svoj obrazec. Izpolnite vsa predvidena polja v obrazcu, ki jih po potrebi lahko razširite.

**Obrazec 7 – Izjava o finančni zmogljivosti izpeljave dejavnosti Parada učenja in o podpori lokalne skupnosti za izpeljavo dejavnosti Parada učenja**

Izpolnite prijavitelji, ki prijavljate dejavnost Parada učenja. Obrazec izpolnite samo enkrat. Izpolnite vsa predvidena polja v obrazcu, ki jih po potrebi lahko razširite. Za v celoti izpolnjen obrazec potrebujete podpis in žig predstavnika lokalne skupnosti.

**Priloga 1 – Primer označitve ovojnice**

Izpolnite vsi prijavitelji, ne glede na to, na kateri sklop javnega razpisa se prijavljate. Izpolnite rubrike: polni naziv prijavitelja, naslov in pošta. Prilepite na ovojnico vloge.

**Priloga 2 – Vzorec pogodbe**

Velja za vse prijavitelje, ne glede na to, na kateri sklop javnega razpisa se prijavljate. **Rubrik v vzorcu pogodbe ne izpolnjujte**. Pogodbo parafirajte in jo priložite prijavi. Parafa pomeni podpis odgovorne osebe prijavitelja **na prav vsaki strani vzorca pogodbe**. Žig ni potreben.

**Poročanje**

Prijavitelji, ki prijavljate dejavnost Parada učenja in dejavnost koordinacija TVU 2023, pred začetkom TVU zagotovite vnos prireditev svojih podizvajalcev/prirediteljev Parade učenje in TVU prek spletne prijave v koledar prireditev TVU (<http://tvu.acs.si/prijava>), ter po izpeljavi prireditev TVU izpolnite spletno anketo TVU (<http://tvu.acs.si/anketa>).

Izbrani prijavitelji boste po izvedenih dejavnostih poročilo oddali v spletno aplikacijo ReNPIO, ki se nahaja na spletni strani <https://npio.acs.si/vnos/index.php>. Gesla za dostop boste prejeli ob sklenitvi pogodbe.

**Pomembno: poročilo se odda samo v spletno aplikacijo.** Izjema so izvajalci nacionalno pomembnih nalog v izobraževanju odraslih, ki poročilo pošljejo neposredno skrbniku pogodbe na ministrstvo.

**Oddaja računa**

Po vnosu poročil v spletno aplikacijo, boste prijavitelji na Ministrstvo za vzgojo in izobraževanje oddali račun za izplačilo pogodbenih sredstev. **Račun mora biti obvezno izdan v e-obliki.** E-račune lahko izdate preko bank ali preko ponudnikov elektronske poti, s katerimi ima Uprava RS za javna plačila (UJP) sklenjene pogodbe, ali preko spletnega portala UJP, namenjenega manjšim izvajalcem, ki na letni ravni v javni sektor posredujejo manjše število e-računov.

Rok za izplačilo računa je 30 dni od izpolnitve vseh zgoraj naštetih obveznosti prijavitelja (vnos poročila v aplikacijo, združenja in društva za izobraževanje odraslih po pošti skrbniku pogodbe, izdaja e-računa).

|  |
| --- |
| 1. **Splošna navodila v zvezi s pripravo in oddajo prijav ter postopkom izbora**
 |

Prijavitelji, ki se prijavljate na več sklopov tega javnega razpisa, oddajte samo eno vlogo.

Popolna vloga vsebuje:

* v celoti izpolnjen obrazec 1,
* v celoti izpolnjene obrazce 2, 3, 4, 5, 6 in 7 s prilogami – izpolnite glede na to, na katere sklope javnega razpisa se prijavljate,
* dokazilo o članstvu v mreži Slovenska univerza za tretje življenjsko obdobje, če se prijavljate na ta sklop javnega razpisa,
* vzorec pogodbe, parafiran na vseh straneh, ter
* pravilno označeno in zaprto ovojnico.

Priložite tudi dokazilo o registraciji za izvajanje dejavnosti izobraževanja odraslih[[9]](#footnote-9) oziroma akt o ustanovitvi.

Vlogo z vso zahtevano dokumentacijo pošljite na naslov: Ministrstvo za vzgojo in izobraževanje, Masarykova 16, 1000 Ljubljana, najkasneje do **17. 3. 2023**. Za pravočasno se šteje vloga, ki bo na dan izteka roka za oddajo označena s **poštnim žigom in poslana priporočeno** ali oddana na dan izteka roka do 12. ure v vložišče Ministrstva za vzgojo in izobraževanje. Vlogo oddajte v zaprti ovojnici z označenim nazivom in točnim naslovom prijavitelja ter vidnima oznakama **»Ne odpiraj – Javni razpis za sofinanciranje dejavnosti izobraževanja odraslih v letu 2023«** in **»Prijava«.** Priporočamo, da uporabite vzorec za označitev ovojnice iz razpisne dokumentacije (priloga 1).

Vloge, ki bodo oddane po izteku predpisanega roka ali ne bodo imele predpisanih oznak, bodo pred odpiranjem izločene iz nadaljnjega postopka in s sklepom zavržene. S sklepom bodo zavržene tudi vse vloge, ki ne bodo oddane na predpisanih obrazcih ali po pozivu za formalno dopolnitev pravočasno ter ustrezno dopolnjene. Prijavitelj v dopolnitvi ne sme spreminjati višine zaprošenih sredstev in tistega dela vloge, ki se veže na vsebino. V primeru, da bo prijavitelj, ki se je prijavil na več sklopov tega javnega razpisa, pozvan k dopolnitvi vloge za posamezen sklop in dopolnitev ne bo ustrezna, bo ta sklop zavržen, preostali del vloge pa se bo obravnaval kot formalno popolna vloga.

Komisija, ki jo je imenoval minister za vzgojo in izobraževanje, bo pregledala vloge ter popolne ocenila na podlagi pogojev in meril, navedenih v javnem razpisu in razpisni dokumentaciji. Dodelitev sredstev bo na predlog komisije s sklepom določil minister. Zoper sklep pritožba ni možna. Prijavitelj, ki bo ocenil, da neupravičeno ni bil izbran, lahko sproži upravni spor z vložitvijo tožbe na Upravnem sodišču Republike Slovenije, Fajfarjeva 33, 1000 Ljubljana, in sicer v 30 dneh od vročitve sklepa. Tožbo se lahko vloži ustno na zapisnik ali pisno po pošti. V tožbi je treba natančno opredeliti razloge, zaradi katerih se izpodbija sprejeti sklep. Postavljena merila za ocenjevanje vlog ne morejo biti predmet tožbe.

V skladu s tretjim odstavkom 222. člena Pravilnika o postopkih za izvrševanje proračuna Republike Slovenije odpiranje vlog ne bo javno. Prijavitelji bodo o izboru obveščeni pisno v 50 dneh po preteku roka za prijavo, torej najkasneje do 6. 5. 2023.

Besedilo javnega razpisa in razpisna dokumentacija sta na voljo na spletni strani ministrstva:

<http://www.mizs.gov.si/si/javne_objave_in_razpisi/javni_razpisi/>. Dodatne informacije glede javnega razpisa dobite pri Maji C. Accetto na telefonski številki 01/400 5386 vsak delovni dan od 10. do 11. ure.

|  |
| --- |
| 1. **Obrazci za prijavo na javni razpis (obrazec 1, obrazec 2, obrazec 3, obrazec 4, obrazec 5, obrazec 6, obrazec 7)**
 |

|  |
| --- |
| 1. **Vzorec za označitev ovojnice (priloga št. 1)**
 |

|  |
| --- |
| 1. **Vzorec pogodbe (priloga št. 2)**
 |

 Maja C. Accetto

 strokovna sodelavka VII/2

 vodja javnega razpisa

1. šifra 85.590/80.422 [↑](#footnote-ref-1)
2. glej opombo št. 1 [↑](#footnote-ref-2)
3. glej opombo št. 1 [↑](#footnote-ref-3)
4. glej opombo št. 1 [↑](#footnote-ref-4)
5. Podatki so pridobljeni iz aplikacije eSK, seznam je dostopen na spletni strani https://sk.acs.si/ [↑](#footnote-ref-5)
6. Narava: je celota materialnega sveta in z naravnimi zakoni med seboj povezanih in soodvisnih delov okolja in procesov (3. člen ZVO-2/2022), npr. živa ali neživa narava, naravno območje, tipičen ali redek naravni pojav, naravno območje, ekosistem, krajina, oblikovana narava, naravne dobrine kot so voda, tla, zrak, ter tudi biološka pestrost (prir. Po ZON/1999). [↑](#footnote-ref-6)
7. Kulturna dediščina: so dobrine, podedovane iz preteklosti, ki jih državljani RS opredeljujejo kot odsev in izraz svojih vrednot, identitet, etnične pripadnosti, verskih in drugih prepričanj, znanj in tradicij. Vključuje tudi vidike okolja, ki izhajajo iz medsebojnega vplivanja med ljudmi in prostorom skozi čas in so lahko bodisi materialnega ali nesnovnega značaja (prirejeno po ZVKD-1/2008). [↑](#footnote-ref-7)
8. Ostalo: vsebine in teme, ki jih ni mogoče nedvoumno opredeliti za naravo ali za kulturno dediščino. [↑](#footnote-ref-8)
9. glej opombo št. 1 [↑](#footnote-ref-9)